|  |
| --- |
| 19.11.2018-ғы № 7-10-1780 шығыс хаты |

**2018 жылғы 5 қарашада**

**«Жаңа форматтағы атаулы әлеуметтік көмекті енгізу барысы туралы»деген тақырыптаболған Үкімет сағатының нәтижелері бойынша**

**ҰСЫНЫСТАР**

Қазақстан Республикасының Еңбек және халықты әлеуметтік қорғау министрініңбаяндамасын тыңдай отырып, Қазақстан РеспубликасыПарламенті Мәжілісі **ҰСЫНАДЫ:**

**1. Қазақстан Республикасының Үкіметі:**

1)кедейлікшегінің көрсеткішін ең төмен күнкөріс деңгейіне дейін кезең-кезеңмен жеткізу туралы мүмкіндігін қарастырсын;

2) атаулы әлеуметтік көмекті алушылардың санаттарын саралау ескеріле отырып, атаулы әлеуметтік көмек алуға үміткер отбасының жиынтық табысын есептеу әдістемесін жетілдіру жөніндегі мәселені пысықтасын;

3) «Неке (ерлі-зайыптылық) және отбасы туралы» Қазақстан Республикасының Кодексіне сәйкес Атаулы әлеуметтік көмек алуға үміткер отбасының жиынтық табысын есептеу әдістемесіне отбасы құрамына қойылатын нақтылаушы талаптарды енгізу туралы мәселені қарастырсын.

**2. Қазақстан Республикасының Еңбек және халықты әлеуметтік қорғау министрлігі мемлекеттік органдармен бірлесіп:**

1) жаңа форматтағы атаулы әлеуметтік көмекті енгізуге бөлінетін бюджет қаражатының нысаналы және уақтылы игерілуіне, сондай-ақ жаңа форматтағы атаулы әлеуметтік көмекті тиімді іске асырудың түйінді көрсеткіштеріне қол жеткізуге тұрақты түрде мониторинг жүргізсін;

2) Мемлекеттік атаулы әлеуметтік көмек алуға үміткер адамның (отбасының) жиынтық табысын есептеудің ережесіне өзгерістер мен толықтырулар енгізу туралы мәселені:

отбасының жиынтық табысынан мүгедектiк бойынша бойынша берiлетiн мемлекеттiк әлеуметтiк жәрдемақыны, мүгедек баланы (мүгедек балаларды) тәрбиелеуші анасына немесе әкесіне, бала (қыз) асырап алушыға, қамқоршысына (қорғаншысына) тағайындалатын және төленетін мемлекеттік жәрдемақыны алып тастау;

отбасының жиынтық табысынан қаржыландыру көзіне қарамастан, оқушыларға, студенттерге, аспиранттарға, докторанттарға, оқу орындарының басқа да тыңдаушыларына төленетін стипендияларды алып тастау бөлігінде қарастырсын;

3) атаулы әлеуметтік көмек бағдарламасына қатысушылар болып табылатын көп балалы отбасыларды әлеуметтік бейімдеудің қосымша тетіктерін пысықтасын;

4)әлеуметтік келісімшарт жасасу рәсімі мен мерзімін және оны ұзарту шарттарын оңтайландыру жөнінде шаралар қабылдасын;

5) әлеуметтік қызметтердің жасалған әлеуметтік келісімшарттар бойынша тиісті атаулыәлеуметтіккөмекті алушыларға көрсетілетін қызметтердің толық бейімделу топтамасын ұсыну бөлігінде міндеттемелерді орындауын қамтамасыз ету жөнінде шаралар қабылдасын;

6) 2019 жылдың 1-тоқсанының соңына дейін Қазақстан Республикасының Ұлттық экономика министрлігімен бірлесіп «Е-халық» және«Е-статистика» ақпараттық жүйелерінің интеграциясын қамтамасыз етсін, сондай-ақҚазақстан Республикасының барлық өңірлерінде, оның ішінде ауылдық округтерде «Е-халық» ақпараттық жүйесін енгізуді жандандырсын;

7) БАҚ-та және басқа да ақпараттық ресурстарда атаулы әлеуметтік көмек көрсету мәселелері бойынша ақпараттық-түсіндіру жұмысын жалғастырсын;

8) атаулыәлеуметтіккөмектің жаңа моделін бірінші жыл іске асырудың нәтижелері бойынша отбасының жиынтық табысын есептеу әдістемесіне жүйелік талдау жүргізсін.

**3.Қазақстан Республикасының Ауыл шаруашылығы министрлігі** қысқа мерзімдежеке қосалқы шаруашылықтан түсетін кірістерді айқындау нормативтерін қайта қарасын және бекітсін.

**4.Денсаулық сақтау министрлігі** Қазақстан Республикасының Еңбек және халықты әлеуметтік қорғау, Ақпарат және коммуникациялар министрліктерімен бірлесіп «Диспансерлік науқастардың электрондық тіркелімі» ақпараттық жүйесін «Әлеуметтіккөмек» ақпараттық жүйесімен интеграциялау бойынша жұмысты аяқтасын.

**5. Жергілікті атқарушы органдарға:**

1) орташа жан басына шаққандағы айлық табысы кедейлік шегінен төмен отбасылардың (жеке тұлғалардың) мемлекеттікатаулыәлеуметтіккөмекпен толық қамтылуын қамтамасыз етсін;

2) жаңа форматтағы атаулыәлеуметтіккөмекті тиімді іске асырудың түйінді көрсеткіштеріне қол жеткізуге тиісті бақылауды қамтамасыз етсін;

3)аз қамтылған отбасылардың еңбекке қабілетті мүшелерін жұмыспен қамтуға жәрдемдесудің белсенді нысандарымен жүз пайыз қамтуды қамтамасыз етсін;

4) БАҚ-та және басқа да ақпараттық ресурстарда атаулы әлеуметтік көмек көрсету мәселелері бойынша ақпараттық-түсіндіру жұмысын жандандырсын, шалғай елді мекендердің тұрғындары үшін ведомствоаралық мобильді топтардың жұмысын қайта қалпына келтірсін;

5) жаңа форматтағы атаулы әлеуметтік көмек көрсететін әлеуметтік жұмыс жөніндегі ассистенттер мен консультанттарды даярлау және біліктілігін арттыру жөнінде шаралар қабылдасын.

**Келісу шешімдері**19.11.2018 09:32:08: Нұркина А. Қ.(Әлеуметтік-мәдени даму комитеті) - - ескертпелерсіз келісілген  
19.11.2018 09:32:43: Иксанова Г. М.(Әлеуметтік-мәдени даму комитеті) - - ескертпелерсіз келісілген  
**Қол қою шешімі**19.11.2018 09:48:48 Исімбаева Г. И.. Қол қойылды